EkBass/fiwiki-20250220-pages-articles huggingface dataset:
Salaattikastike

Salaattikastike eli salaatinkastike on salaatin kanssa tarjottavaksi tarkoitettu kastike. Niitä valmistetaan muun muassa öljy-, kermaviili- ja sinappipohjaisina eri tavoin maustettuna. Erilaisten salaattien kanssa sopivat erilaiset kastikkeet, ja aina salaatti ei kastiketta kaipaa lainkaan. Salaattikastike tarjotaan joko valmiiksi salaattiin sekoitettuna (usein esimerkiksi caesarsalaatissa) tai erikseen. ==Lähteet== *Isotalo, K., Kuittinen, R. Kotiruoka. 2001. ===Viitteet=== ==Aiheesta muualla== Luokka:Kastikkeet en:Salad#Dressings
Sven-Erik Bäck

Sven-Erik Bäck (16. syyskuuta 1919 Tukholma – 10. tammikuuta 1994 Tukholma) oli ruotsalainen säveltäjä. Bäck opiskeli vuosina 1939–1943 Kuninkaallisessa musiikkiakatemiassa. Vuosina 1940–1945 hän sai sävellyksenopetusta Hilding Rosenbergilta. Vuonna 1951 hän matkusti Roomaan opiskelemaan Goffredo Petrassin johdolla. Bäck kuoli Tukholmassa 74-vuotiaana. Hänen tuotantoonsa kuuluu kolme kamarioopperaa, konserttoja, kamarimusiikkia ja muuta musiikkia. Hän on säveltänyt myös virsiä, ja Ruotsin kirkon virsikirjassa on viisi hänen säveltämäänsä virttä. Tunnetuin niistä on virsi 74, "Edeltä kulkien kuiluihin laskeuduit" (Du som gick före oss). Virren sävelmän Bäck on säveltänyt ns. kaksitoistasäveljärjestelmän mukaisesti, tosin ei täysin, koska eräät sävelet toistuvat. Virren teksti on Olov Hartmanin kirjoittama 1962, mutta sävelmä on jo vuodelta 1959. == Lähteet == Bäck, Sven-Erik Luokka:Oopperasäveltäjät Bäck, Sven-Erik Bäck, Sven-Erik
Jim Gray

James Nicholas ”Jim” Gray (12. tammikuuta 1944 – katosi merellä 28. tammikuuta 2007) oli johtava yhdysvaltalainen tietojenkäsittelytieteilijä. Vuonna 1998 hänelle myönnettiin Turing-palkinto. Hän oli valmistunut Kalifornian yliopistosta ja toimi katoamisensa aikaan Microsoftin tutkijana San Franciscossa. Hän sai lisäksi mainetta muun muassa Kalifornian yliopiston luennoitsijana. == Katoaminen == 28\. tammikuuta 2007 Gray lähti purjehdusretkelle Farallonsaarille San Franciscon edustalla tarkoituksenaan sirotella äitinsä tuhkat mereen. Hänet tunnettiin kokeneena purjehtijana. Kun Gray ei palannut takaisin odotettuun aikaan eikä hänen puhelimeensa saanut yhteyttä, hänen vaimonsa teki katoamisilmoituksen vielä samana iltana. Laajoissa etsinnöissä veneestä tai Graystä ei löydetty minkäänlaisia merkkejä, vaikka avuksi oli otettu monia teknologian keinoja. Gray julistettiin kuolleeksi vuonna 2012. == Lähteet == Luokka:Yhdysvaltalaiset tietojenkäsittelytieteilijät Luokka:Microsoftin henkilöstö Luokka:Vuonna 1944 syntyneet Luokka:Vuonna 2007 kuolleet Luokka:Yhdysvaltalaiset kadonneet henkilöt Luokka:Turing-palkinnon saajat
James Gray

James Gray (s. 14. huhtikuuta 1969, New York, Yhdysvallat) on yhdysvaltalainen elokuvaohjaaja, -käsikirjoittaja ja -tuottaja. == Ura == Useat Grayn ohjaamat elokuvat ovat saaneet myönteisen vastaanoton kriitikoilta. Rotten Tomatoes -sivuston mukaan Two Lovers, Maahanmuuttaja, Z: Amazonin kadonnut kaupunki ja Ad Astra ovat kaikki saaneet positiivisen arvostelun yli 80 prosentilta ne arvioineista kriitikoista.James Gray, Rotten Tomatoes, viitattu 29.1.2023. Monet Grayn elokuvista ovat kuitenkin epäonnistuneet kaupallisesti.Kalle Kinnunen: ”Elokuva välineenä tekee kuolemaa” – avaruusspektaakkelin ohjaaja avautuu Hollywood-läpimurron kynnyksellä, Suomen Kuvalehti, 17.7.2019, viitattu 29.1.2023. Kalle Kinnusen kirjoittaman henkilökuvan mukaan Gray on "eurooppalaishenkinen humanisti, jota vetävät puoleensa ihmisen sisäinen kamppailu ja riittämättömyys". Hänen kaikki elokuvansa ovat lisäksi "kertomuksia perheistä". Gray puolustaa klassista tarinankerrontaa. Gray on ohjannut elokuvissaan useita tunnettuja näyttelijöitä. Näihin kuuluvat James Caan, Anne Hathaway, Anthony Hopkins, Tom Holland, Tommy Lee Jones, Gwyneth Paltrow, Robert Pattinson, Joaquin Phoenix, Brad Pitt, Charlize Theron ja Mark Wahlberg. == Elokuvat == Vuosi Suomenkielinen nimi Alkuperäinen nimi Rooli 1994 Pikku Odessa Little Odessa ohjaaja, käsikirjoittaja 2000 The Yards The Yards ohjaaja, käsikirjoittaja 2007 Yö kuuluu meille We Own the Night ohjaaja, käsikirjoittaja 2008 Two Lovers Two Lovers ohjaaja, käsikirjoittaja, tuottaja 2013 Maahanmuuttaja The Immigrant ohjaaja, käsikirjoittaja, tuottaja 2016 Z: Amazonin kadonnut kaupunki The Lost City of Z ohjaaja, käsikirjoittaja, tuottaja 2019 Ad Astra Ad Astra ohjaaja, käsikirjoittaja, tuottaja 2022 Armageddon Time Armageddon Time ohjaaja, käsikirjoittaja, tuottaja == Lähteet == == Aiheesta muualla == * James Gray Internet Movie Databasessa * James Gray Cannesin elokuvajuhlien verkkosivuilla luokka:Yhdysvaltalaiset elokuvaohjaajat luokka:Yhdysvaltalaiset elokuvakäsikirjoittajat luokka:Yhdysvaltalaiset elokuvatuottajat Luokka:Vuonna 1969 syntyneet Luokka:Elävät henkilöt
Pikkaralan koulu

Pikkaralan koulu on Oulussa, Pikkaralan kaupunginosassa toimiva perusasteen 1–6 vuosiluokkien oppilaitos. Se perustettiin alun perin kansakouluksi vuonna 1892, jolloin se toimi kylän asuinrakennuksissa. Nykyisin käytössä oleva koulurakennus valmistui 1913.Pikkaralan koulun historiaa ==Lähteet== Luokka:Oulun peruskoulut Koulu
Eriksdalsbadet

Eriksdalsbadet on kunnallinen uinti- ja urheilukeskus Tukholmassa Södermalmin eteläosassa, Årstavikenin rannalla. Sinne on sijoitettu Tukholman suurin sisäuimala. Vuoden 1962 uinnin Euroopan-mestaruuskilpailuja varten rakennetut ulkoaltaat ovat nykyisin kesäaikana maauimala-käytössä. Nykyinen uimahalli rakennettiin 1997–2001, kun Tukholman kaupunki tavoitteli vuoden 2004 kesäolympialaisia. Eriksdalsbadetin alueella sijaitsi aiemmin 1800-luvulla rakennettu Tukholman ensimmäinen vedenpuhdistuslaitos.Fredric Bedoire: Stockholms byggnader: Arkitektur och stadsbild, s. 286. Norstedts, Tukholma 2012. ==Lähteet== Luokka:Södermalmin rakennukset ja rakennelmat Luokka:Tukholman uimahallit
Polarvox

Polarvox Oy (vuoteen 1976 Reeb Oy) oli vuonna 1973Polarvox Oy Kauppalehti. Viitattu 17.5.2018. perustettu suomalainen levy-yhtiö. Sen katsotaan olleen yksi Finnvoxin läheisyhtiöistä, koska se toimi Finnvoxin naapurina ja sillä oli osin sama omistajakunta.Muusikko Online, 8/2003, Vanha ja uusi Johanna - levymerkin tarinaa Kuten Finnvoxilla, niin myös Polarvoxilla oli asiakkainaan merkittävä joukko Suomen eturivin muusikoita, kuten Pelle Miljoona ja Tommi Läntinen. Polarvoxissa artistien kiinnittämisestä vastasi muun muassa rumpalinakin tunnettu Ande Päiväläinen. Patentti- ja rekisterihallituksen Yritystietojärjestelmän mukaan Polarvox Oy asetettiin selvitystilaan 1. syyskuuta 2009. Yhtiö poistettiin kaupparekisteristä vuonna 2012. ==Katso myös== * AAB-Tuotanto *Amulet *Cityboy * Johanna Kustannus ==Lähteet== ==Aiheesta muualla== * Luokka:Entiset suomalaiset levy-yhtiöt
Yumileidi Cumbá

Yumileidi Cumbá (s. 11. helmikuuta 1972, Guantánamo, Kuuba) on kuubalainen kuulantyöntäjä. Cumbá osallistui 1992 Soulin nuorten MM-kisoihin, joissa sijoittui kuulassa neljänneksi tuloksella 17,06. Seuraavana vuonna hän oli toinen Keski-Amerikan mestaruuskilpailuissa. 1994 hän voitti Lissabonissa nuorten MM-hopeaa tuloksella 18,09. Seuraavana vuonna hän voitti pronssia Pan- Amerikan kisoissa, mutta karsiutui Göteborgin MM-kisoissa. Atlantan olympialaisissa 1996 hän karsiutui tuloksella 18,55. Cumbá voitti 1998 Keski- Amerikan mestaruuden ja sijoittui yleisurheilun maailmancupissa neljänneksi työnnettyään 18,76. Seuraavana vuonna hän työnsi kuudenneksi Maebashin sisäratojen MM-kisoissa. Samana vuonna hän voitti Universiadit, sijoittui toiseksi Pan-Amerikan mestaruuskilpailuissa ja kuudenneksi Sevillan ulkoratojen MM-kisoissa. Hän oli kuudes myös Sydneyn olympialaisissa 2000. Cumbá sijoittui viidenneksi Lissabonin sisäratojen MM-kisoissa 2001. Saman vuoden Edmontonin ulkoratojen MM-kisoissa hän oli kahdeksas, jonka jälkeen hän voitti Universiadit tuloksella 18,90. Seuraavana vuonna Cumbá työnsi toiseksi yleisurheilun maailmancupissa tuloksella 19,14. Vuonna 2003 hän oli Birminghamin sisäratojen MM-kisoissa kuudes tuloksella 19,19, mutta karsiutui Pariisin ulkoratojen MM-kisoissa. Vuonna 2004 hän voitti hopeaa Budapestin sisäratojen MM-kisoissa työnnettyään 19,31. Myöhemmin samana vuonna hän voitti Ibero-Amerikan mestaruuden tuloksella 19,97 sekä olympiakultaa Ateenan olympialaisissa tuloksella 19,59. Vuonna 2005 Cumbá oli neljäs Helsingin MM- kisoissa ja kuudes IAAF:n yleisurheilufinaalissa. Seuraavana vuonna hän työnsi Moskovan sisäratojen MM-kisoissa viidenneksi, IAAF:n yleisurheilufinaalissa kolmanneksi ja yleisurheilun maailmancupissa kolmanneksi. Osakan MM- kilpailuissa 2007 hän oli kahdestoista. Seuraavana vuonna hän karsiutui loppukilpailusta Pekingin olympialaisissa. ==Ennätykset== Lähde: IAAF * Kuulantyöntö: 19,97 (2004) * Kiekonheitto: 42,84 (1993) ==Lähteet== Luokka:Kuubalaiset kuulantyöntäjät Luokka:Kuubalaiset olympiavoittajat Luokka:Vuonna 1972 syntyneet Luokka:Elävät henkilöt
Emil Danielsson

Emil Danielsson (7. elokuuta 1882 Tula, Venäjä – 16. heinäkuuta 1967 Helsinki) oli suomalainen taidemaalari. Emil Danielssonin isä Gustaf Adolf Danielsson oli kotoisin Tenholasta läntiseltä Uudeltamaalta, josta hän päätyi työn mukana ensin Turkuun, sieltä Pietariin ja lopulta työnjohtajaksi kenraaliluutnantti, vapaaherra Carl August Standertskjöldin vuokraamaan asetehtaaseen Tulaan. Lapsena Emil muutti vanhempineen Suomeen.Marja-Liisa Rönkkö: Pirunvuoren taiteilijan kotialbumi löytyi sattumalta. Tyrvään Sanomat 28. joulukuuta 2017, s. 10. Alma Media. Aikuisena Emil Danielsson asui talvisin Turussa, Tampereella ja Helsingissä ja kesäisin Karkussa. Hän opiskeli ensin Turun lyseossa ja 1900-luvun alussa Turun piirustuskoulussa. Karkun Pirunvuorelle hän rakennutti vuonna 1906 kivisen ateljeelinnanAamulehti sivu A14, 18.11.2010, jossa työskenteli vuosikymmenet ja alkuun myös asui. Linna on rakennettu ilman liitosmateriaalia siten, että kivet muotoiltiin käsityökaluilla toisiinsa sopiviksi. Taiteilijan tunnetuimmat työt ovat maisemamaalauksia, joista useat kuvaavat Pirunvuoren maisemia. Danielsson maalasi myös paljon muotokuvia. Danielsson osallistui useisiin yhteisnäyttelyihin vuosina 1901–1954 ja piti lisäksi muutamia yksityisnäyttelyjä vuosina 1910–1935. Vuonna 1913 Emil Danielsson avioitui Kirkkonummelta kotoisin olleen Saga Aurora Andelinin (1885–1983) kanssa. Heillä ei ollut lapsia. Emil Danielsson kuoli keuhkosyöpään muutamaa viikkoa ennen 85-vuotissyntymäpäiväänsä. Saga Danielsson lahjoitti Pirunvuoren kivilinnan ja joukon miehensä teoksia vuonna 1975 Tyrvään seudun Kotiseutuyhdistykselle, joka luovutti ne vuonna 1990 silloiselle Vammalan kaupungille. == Lähteet == * Pirunvuori ja Kivilinna === Viitteet === ==Aiheesta muualla== * * Rönkkö, Marja-Liisa: Emil Danielsson – valoisa mieli. Tyrvään seudun Kotiseutuyhdistyksen julkaisuja XCIV, 2017, Sastamala * Seppälä, Raimo: Pirunvuori − taidetta ja tarinoita. Tyrvään seudun Kotiseutuyhdistyksen julkaisuja LXXXIV, 2004, Vammala. ISBN 951-9279-39-3. Luokka:Suomalaiset taidemaalarit Luokka:Vuonna 1882 syntyneet Luokka:Vuonna 1967 kuolleet
Wayne Allard

Alan Wayne Allard (s. 2. joulukuuta 1943) on yhdysvaltalainen republikaanisen puolueen poliitikko. Hän istui Yhdysvaltain senaatissa Coloradosta vuodesta 1997 vuoteen 2009. Allard syntyi Fort Collinsissa ja on varsinaiselta ammatiltaan eläinlääkäri. Hän oli ennen senaattorinuraansa istunut vuodesta 1991 Yhdysvaltain edustajainhuoneen jäsenenä. Allard pääsi Yhdysvaltain senaattiin viiden prosenttiyksikön äänierolla Tom Stricklandiin. Hänet valittiin uudelleen vuonna 2002. Hän ei asettunut enää ehdolle vuonna 2008. == Lähteet == Luokka:Yhdysvaltain edustajainhuoneen jäsenet Luokka:Yhdysvaltain senaatin jäsenet Luokka:Yhdysvaltalaiset republikaanipoliitikot Luokka:Coloradolaiset poliitikot Luokka:Vuonna 1943 syntyneet Luokka:Elävät henkilöt
Jesse Helms

Jesse Alexander Helms, Jr. (18. lokakuuta 1921 Monroe, Pohjois-Carolina – 4. heinäkuuta 2008 Raleigh, Pohjois-Carolina) oli yhdysvaltalainen republikaanisen puolueen poliitikko. Maansa modernin kristillisen oikeiston johtohahmoihin luettu Helms istui yhtämittaisesti vuosina 1973–2003 Yhdysvaltain senaatin jäsenenä Pohjois-Carolinasta. Terveyssyistä hän ei ollut ehdolla enää vuonna 2002. Helms tuki voimakkaasti kotiosavaltionsa tupakanviljelyä ja tupakkateollisuus puolestaan häntä. Hän vastusti 1983 Martin Luther Kingin päivän julistamista juhlapäiväksi, koska Kingillä oli yhteyksiä kommunisteihin. Vuonna 1987 Helms sai aikaan "Helmsin lisäyksen" lakiin, joka kehotti presidenttiä lisäämään HIV:n niiden sairauksien joukkoon, joiden kantajia ei päästetä matkustamaan tai muuttamaan USA:han. Helms vastusti erityisesti AIDSin tutkimusta ja hoitoa sillä perusteella että tautitapaukset johtuvat sodomiasta. Hänellä oli läheiset suhteet elsalvadorilaiseen antikommunistiseen konservatiivipoliitikkoon Roberto D'Aubuissoniin ja hänen ARENA-puolueeseensa. Helms puolusti kuolemanpartioiden johtamisesta syytettyä D'Aubuissonia sanomalla että hän on uskonnollinen ja yritysystävällinen mies. Helms tuki myös vahvasti Chilen Augusto Pinochetiahttp://www.indyweek.com/gyrobase/Content?oid=15917 . Vuonna 1996 hän ajoi läpi Dan Burtonin kanssa ns. Helms-Burton Actin, joka vahvisti Kuuban kauppasaartoa myös ulkomaisiin yhtiöihin, jotka tekivät kauppaa Kuuban kanssa ja hyötyivät Kuuban 1959 kansallistamasta yhdysvaltalaisesta omaisuudesta. Vuoden 1994 vaalien jälkeen Helms valittiin senaatin ulkoasiainkomitean johtoon ja hän sai jäädytettyä USA:n YK:n jäsenmaksut, jollei järjestöä uudistettaisi. Ikääntynyt Helms kärsi vaskulaarisesta dementiasta. Hän oli kuollessaan 86-vuotias. ==Helms-viittauksia populaarikulttuurissa == * Todd Rundgren on kirjoittanut Helmsistä laulun "Jesse". * Loudon Wainwright III kirjoitti Helmistä kappaleen "Jesse don't like it". * Hip-hop-artisti MC Hawking julkaisi MP3-muodossa kappaleen nimeltä "Why Won't Jesse Helms Just Hurry Up and Die?" * Vuonna 1993 Roy Zimmerman Foremen-yhtyeestä sisällytti laulun "Jesse Helms" albumille Folk Heroes. * 1998 itsekin pohjoiscarolinalainen, avoimesti homoseksuaali elokuvantekijä Tim Kirkman kirjoitti ja ohjasi Dear Jesse -nimisen dokumentaarisen "kirjeen" senaattori Helmsille. == Lähteet == Luokka:Yhdysvaltain senaatin jäsenet Luokka:Yhdysvaltalaiset republikaanipoliitikot Luokka:Vuonna 1921 syntyneet Luokka:Vuonna 2008 kuolleet
Life Is Peachy

Life Is Peachy on yhdysvaltalaisen yhtyeen Kornin toinen studioalbumi. Immortal Records ja Epic Records julkaisivat sen 15. lokakuuta 1996, ja sitä on myyty maailmanlaajuisesti yli 6 000 000 kappaletta. Yhdysvalloissa se on saanut tuplaplatina statuksen. Julkaisuaikanaan se nousi Yhdysvaltojen listalle sijalle 3. Suomessa albumi nousi sijalle 24. Albumin tuotti Ross Robinson, joka tuotti myös yhtyeen ensimmäisen levyn, Kornin. Korn-logo muuttui alkuperäisestä, mutta vanha otettiin takaisin Follow the Leaderilla. Levy sisältää pääasiassa yhtä synkkää teemaa kuin edeltäjänsä, mutta asiat on tehty ikään kuin "sekopäisemmin". Kuten myös aikaisempi albumi Korn myös Life Is Peachy oli erittäin suuressa avainasemassa nu metalin kehityksessä. Albumilla vierailee Deftonesista tunnettu laulaja Chino Moreno Ice Cube coverissa "Wicked". Albumin kappaleista "A.D.I.D.A.S.", "Good God" ja "No Place to Hide" tehtiin singlet ja edellä mainitusta kappaleesta musiikkivideo. Lisäksi kappale "Ass Itch" on aikaisempi versio kappaleesta "A.D.I.D.A.S.". "No Place to Hide" sai Grammy ehdokkuuden parhaasta metalliesityksestä vuonna 1998. ==Saavutukset== ===RIAA:n sertifikaatit=== RIAA:n sertifikaatti Myöntämispäivä RIAA Gold & Platinum search Kulta 8. tammikuuta 1997 Platina 9. joulukuuta 1997 2x Platinaa 10. marraskuuta 1999 ==Kappaleet== Kaikki kappaleet kirjoittanut Korn, ellei toisin mainittu. # "Twist" – 0:49 # "Chi" – 3:54 # "Lost" – 2:55 # "Swallow" – 3:38 # "Porno Creep" (Instrumentaali) – 2:01 # "Good God" – 3:20 # "Mr. Rogers" – 5:10 # "K@#Ø%!" (Kunts!) – 3:02 # "No Place to Hide" – 3:31 # "Wicked" (mukana Chino Moreno ja Ice Cube) – 4:00 # "A.D.I.D.A.S. (All Day I Dream About Sex)" – 2:32 # "Low Rider" (War -lainakappale) – 0:58 # "Ass Itch" – 3:39 # "Kill You" – 8:37 Alkuperäinen julkaisu sisälsi myös bonus-levyn. Sen oli tarkoitus promotoida Kornin tulevaa kiertuetta, ja sisälsi kappaleen kaikilta kiertueen yhtyeiltä: Kornilta, The Urgelta ja Incubusilta. # "Chi" (live) - Korn # "All Washed Up" (live) - The Urge # "Hilikus" - Incubus ==Listasijoitukset== Vuosi Lista Paras sijoitus 1996 The Billboard 200 3 ==Tekijät== * Jonathan Davis - laulu * Brian "Head" Welch - kitara, laulu * Reginald "Fieldy" Arvizu - basso * James "Munky" Shaffer - kitara * David Silveria - rummut * Chino Moreno - laulu kappaleessa "Wicked" * Chuck Johnson - lehmäkello ja miksaus * Tom Lord-Alge - miksaus * Richard Kaplan - miksaus * Rob Agnello - miksaus assistentti * Eddy Schreyer - masterointi * Peter Katsis - tuottaja * Jeffrey Evan Kwatnetz - tuottaja * Scott Leberecht - taide * Martin Riedl - valokuvaus * Stephen Stickler - valokuvaus ==Singlet== ===1996=== *No Place to Hide ===1997=== *A.D.I.D.A.S. *Good God *Ass Itch == Aiheesta muualla == * ==Lähteet== Luokka:Vuoden 1996 albumit Luokka:Kornin albumit
Mary Surratt

Mary Elizabeth Surratt (o.s. Jenkins touko- tai kesäkuu 1823 Waterloo, Maryland, Yhdysvallat – 7. heinäkuuta 1865 Washington (DC), Yhdysvallat) oli yhdysvaltalainen, joka tuomittiin kuolemaan maanpetoksesta, salaliitosta sekä Abraham Lincolnin murhan suunnittelusta. Hän oli ensimmäinen nainen, jonka liittovaltio teloitti. == Elämäkerta == pienoiskuva|vasen|190px|Mary Surratt asui kuvan rakennuksessa, osoitteesa 604 H Street, NW Chinatown, Washington. Talo oli salaliittolaisten kohtaamispaikka. Surratt syntyi vuonna 1823. Ollessaan 17-vuotias hän avioitui John Harrison Surrattin kanssa. He muuttivat asumaan Washingtonin lähistöllä sijaitsevaan Oxon Hilliin josta hänen miehensä oli perinyt maata. He saivat yhdessä kolme lasta: Isaac, 1841, Anna, 1843 ja John Jr., 1844. Heidän kotinsa tuhoutui tulipalossa vuonna 1851 ja John Surratt osti 287 hehtaaria maata läheltä heidän entistä kotiaan. He rakensivat sinne tavernan, jonka yhteydessä oli myös heidän uusi kotinsa. Myöhemmin sinne perustettiin myös postitoimisto, jonka postimestarina John Surratt toimi kuolemaansa asti 25. elokuuta 1862. Aluetta ympärillä alettiin kutsua Surrattsvilleksi ja isänsä kuoleman jälkeen John Surratt Jr. toimi sen postitoimiston postimestarina 3. toukokuuta 1865 saakka. == Salaliitto == John Surratt oli ostanut 6. joulukuuta 1853 H-kadulta Washington DC:stä talon, josta hän maksoi 4 000 dollaria. Miehensä kuoleman jälkeen 1. lokakuuta 1864 Surratt muutti sinne tyttärensä Annan kanssa ja vuokrasi tavernan John Minchin Lloyd -nimiselle miehelle. Hän perusti taloon täysihoitolan tuloja saadakseen. John Surratt Jr. ryhtyi konfederaation vakoojaksi Yhdysvaltain sisällissodan aikana ja tapasi John Wilkes Boothin. Booth sekä muita ihmisiä, jotka myöhemmin tunnistettiin salaliittolaisiksi, alkoi vuoden 1865 alkupuolella vierailla usein täysihoitolassa. == Tuomio == Surratt jäi kiinni pian Lincolnin murhan jälkeen keväällä 1865. Hänet tuomittiin maanpetoksesta, salaliitosta sekä murhan suunnittelusta 30. kesäkuuta. Jury äänesti Surrattin tuomiosta ja päätyi kuolemanrangaistukseen, mutta lisäsi suosituksen muuttaa tuomio elinkautiseksi tuomioksi Surrattin sukupuolen ja iän vuoksi. Presidentti Andrew Johnson väitti ettei ollut saanut armahdushakemusta, jonka vuoksi hän ei sitä voinut myöntää. Surratt hirtettiin yhdessä Lewis Powellin, David Heroldin ja George Atzerodtin kanssa 7. heinäkuuta 1865. Hän oli ensimmäinen nainen jonka liittovaltio teloitti. == Lähteet == == Aiheesta muualla == * * Luokka:Yhdysvaltalaiset murhaajat Luokka:Yhdysvaltain liittovaltion teloittamat henkilöt Luokka:Vuonna 1865 kuolleet
Athirson

Athirson, koko nimeltään Athirson Mazzoli e Oliveira, (s. 16. tammikuuta 1977, Rio de Janeiro, Brasilia) on brasilialainen jalkapalloilija, joka edustaa saksalaista Bayer 04 Leverkusenia. 182 senttimetriä pitkän Athirsonin pelipaikka on vasemmalla laidalla, useimmiten puolustajana, mutta hän on pelannut myös keskikenttäpelaajana. Athirson on Flamengon kasvatti, ja hän on viettänyt seurassa myös suurimman osan ammattilaisurastaan. Hän on kuitenkin edustanut myös Santosia, Juventusta sekä Cruzeiroa. Brasilian maajoukkueessa Athirson pelasi vuosina 1999–2003 19 ottelua ja teki niissä kaksi maalia. Luokka:Brasilialaiset jalkapalloilijat Luokka:Vuonna 1977 syntyneet Luokka:Elävät henkilöt
Follow the Leader

Follow the Leader on yhdysvaltalaisen Korn-yhtyeen kolmas studioalbumi. Albumia on myyty maailmanlaajuisesti yli 14 000 000 kappaletta, joista 7 miljoonaa Yhdysvalloissa, joten se on yhtyeen eniten myyty albumi. Se julkaistiin 18. elokuuta 1998. Levyä pidetään yleisesti yhtyeen läpimurtoalbumina. Se on myös yhtyeen ainut albumi, jota ei myydä iTunesissa. Yhdysvalloissa ja Kanadassa albumi meni suoraan listaykköseksi. Suomessa se nousi albumilistan sijalle 4 . Albumilla yhtye erkani huomattavasti poispäin raskaista kitarariffipohjaisista kappaleista ja erittäin arkaluonteisista aihepiireistä. Albumi sisältää singleinäkin julkaistut hitit "Got the Life" ja "Freak on a Leash", jotka kuuluvat yhtyeen tunnetuimpiin kappaleisiin. Albumilla vierailevat Ice Cube ja Limp Bizkitin keulakuva Fred Durst, joista jälkimmäinen ohjasi yhtyeen musiikkivideon "Falling Away from Me". Albumi alkaa raidasta 13, 12 ensimmäistä kappaletta on hiljaisuutta, jota kestää yhteensä minuutin. Yhtye lanseeraa keväällä 2023 albumin kansikuvaan pohjautuvan meikkisetin. ==Saavutukset== ===RIAA:n sertifikaatit=== RIAA:n sertifikaatti Myöntämispäivä RIAA Gold & Platinum search Kulta 23. syyskuuta 1998 Platina 23. syyskuuta 1998 2× Platinaa 4. maaliskuuta 1999 3× Platinaa 10. marraskuuta 1999 4× Platinaa 9. syyskuuta 2000 5× Platinaa 15. maaliskuuta 2002 ==Kappaleet== * # # # # # # # # # # # # # # "Earache My Eye" (alkaa kohdassa 9:14 kappaleesta "My Gift to You") ==Muusikot== *Jonathan Davis - laulu, säkkipilli kappaleessa "My Gift to You" *Brian "Head" Welch - kitara *Reginald "Fieldy" Arvizu - basso *James "Munky" Shaffer - kitara *David Silveria - rummut ===Vierailijat=== *Fred Durst kappaleessa "All in the Family" *Ice Cube kappaleessa "Children of the Korn" == Listasijoitukset == Albumi Vuosi Lista Sijoitus 1998 The Billboard 200 1 1998 Kanada 1 Singlet Vuosi Single Lista Sijoitus 1998 "Got the Life" Mainstream Rock Tracks 15 1998 "Got the Life" Modern Rock Tracks 17 1999 "Freak on a Leash" Mainstream Rock Tracks 10 1999 "Freak on a Leash" Modern Rock Tracks 6 ==Singlet== ===1998=== *Got the Life ===1999=== *Freak on a Leash *Children of the Korn ==Kokoonpano== * Jonathan Davis - laulu, säkkipilli * Head - kitara * Munky - kitara * Fieldy - basso * David Silveria - rummut * Fred Durst - laulu * Tré Hardson - laulu * Ice Cube - laulu * Todd McFarlane - taide * Greg Capullo - taide * Joseph Cultice - valokuvaus * Tommy D. - ohjelmointi * John Ewing, Jr. - konemestari, avustava insinööri * Thomas Kornacker - esiintyjä * Stephen Marcussen - masterointi * Brendan O'Brien - miksaus * Steve Thompson - tuottaja * Don C. Tyler - digitaalinen editointi * Justin Z. Walden - rummut, ohjelmointi * Toby Wright - tuottaja, insinööri == Aiheesta muualla == * == Lähteet == Luokka:Vuoden 1998 albumit Luokka:Kornin albumit
Pi (elokuva)

Pi (π) on vuonna 1998 valmistunut yhdysvaltalainen psykologinen trillerielokuva, jonka on ohjannut ja käsikirjoittanut Darren Aronofsky. Elokuvan nimi viittaa matemaattiseen vakioon pii. Elokuva kertoo matemaattisesta nerosta Maximillian Cohenista, joka arvelee kaikkien luonnon asioiden olevan ymmärrettävissä lukujen avulla. ==Rooleissa== * Sean Gullette – Maximillian Cohen * Mark Margolis – Sol Robeson * Ben Shenkman – Lenny Meyer * Pamela Hart – Marcy Dawsonesearch * Stephen Pearlman – Rabbi Cohen * Samia Shoaib – Devi * Ajay Naidu – Farroukh * Kristyn Mae-Anne Lao – Jenna ==Katso myös== * Pii (vakio) Luokka:Darren Aronofskyn ohjaamat elokuvat Luokka:Yhdysvaltalaiset psykologiset jännityselokuvat Luokka:Kokeelliset elokuvat Luokka:Yhdysvaltalaiset independent-elokuvat Luokka:Vuoden 1998 yhdysvaltalaiset elokuvat
Joan Laporta

Joan Laporta i Estruch (s. 29. kesäkuuta 1962 Barcelona, Katalonia, Espanja) on katalonialainen juristi. Hän toimii urheiluseura FC Barcelonan puheenjohtajana vuodesta 2021 lähtien. Laporta on valmistunut Barcelonan yliopistosta. Luokka:FC Barcelona Luokka:Espanjalaiset urheiluvaikuttajat Luokka:Katalonialaiset henkilöt Luokka:Vuonna 1962 syntyneet Luokka:Elävät henkilöt
John Mytton

John Mytton (30. syyskuuta 1796 - 29. maaliskuuta 1834) oli englantilainen Shropshiressä asunut kartanonomistaja. Hän tuli kuuluisaksi erityisen tuhlaavaisesta elämäntyylistään sekä eriskummallisista tempauksistaan. ==Lapsuus== Mytton oli lapsena villi ja tottelematon. Hänen isänsä oli rikas, ja hän tottui saamaan kaiken haluamansa. Hänen vilkas mielikuvituksensa kannusti häntä mitä kummallisimpiin temppuihin ja kokeiluihin. ==Myttonin elämäntavat== John Mytton oli hyvin sosiaalinen ihminen, ja hän piti mielellään kutsuja. Joskus hänellä oli tapana tulla karhun selässä saliin, jossa vieraat odottivat. Kerran karhu puraisi Myttonia jalkaan. Myttonilla oli myös tapana ajella vaunuilla täyttä vauhtia pellolla ja näin testata, kuinka kovaa ne kulkevat. Myttonin elämän kaksi intohimoa olivat alkoholin juominen ja kettujahti. Myttonilla oli tapana juoda kahdeksan pulloa konjakkia ja portviiniä päivässä. Metsästäessään pakkasella hän oli joko vähissä vaatteissa tai kokonaan alasti. Lisäksi Mytton oli erittäin antelias mies. Hänellä oli tapana heitellä setelinippuja ystävilleen ja palvelijoilleen. ==Perikato== Huolettoman elämäntapansa takia Mytton oli 15 vuodessa tuhlannut koko omaisuutensa. Hän kuoli 37-vuotiaana Kings-Bench -oikeusistuimen tuomittua hänet velkavankeuteen vuonna 1834. ==Lähteet== * The Reader´s Digest Association Limited (1978):Uskomatonta mutta totta. Otava. ISBN 951-9078-44-4 Luokka:Brittiläiset henkilöt Luokka:Eksentrikot Luokka:Vuonna 1796 syntyneet Luokka:Vuonna 1834 kuolleet
Sverker Åström

Carl Sverker Åström (30. joulukuuta 1915 Uppsala – 26. kesäkuuta 2012 TukholmaSverker Åström avled i natt Sverige, Nyheter, Svenska Dagbladet ) oli ruotsalainen diplomaatti. Åströmin ollessa vielä teini-ikäinen hänen lakimiesisänsä kuoli ja elättäjäksi jäi äiti. Åström valmistui Uppsalan yliopistosta ja aloitti uransa Ruotsin ulkoministeriössä vuonna 1939. Hän toimi Neuvostoliiton-lähetystössä 1940–1943, ensin Moskovassa ja kaupunkia lähestyneen toisen maailmansodan itärintaman takia sitten Kuibyševissä, jonne useimmat muutkin lähetystöt joutuivat siirtymään.Sverker Åström - Ruotsin diplomatian grand old man vieraili Suomen ulkoasiainministeriössä Suomen suurlähetystö, Tukholma; Suomen ulkoasiainministeriö Åström toimi maansa Yhdistyneiden kansakuntien -suurlähettiläänä 1964–1970 ja sen jälkeen kaksi vuotta Ruotsin pääneuvottelijana Euroopan yhteisössä. Hän oli ulkoministeriön kabinettipäällikkönä 1972–1977 ja suurlähettiläänä Ranskassa 1978–1982. Poliittisesti Åström oli sosiaalidemokraatti ja Olof Palmen läheinen ystävä. Åström julkaisi vuonna 1992 omaelämäkertateoksen Ögonblick: från ett halvsekel i UD-tjänst. Hän tuli vuonna 2003 esiin avoimesti homoseksuaalina ja totesi, ettei ollut voinut kertoa tätä aiemmin diplomaattiuransa vuoksi. Ruotsalainen QX-lehti valitsi Åströmin Vuoden homoksi 2004. ==Lähteet== ==Aiheesta muualla== * Sverker Åströmin muistokirjoitus Helsingin Sanomissa Luokka:Ruotsin suurlähettiläät Luokka:Ruotsalaiset diplomaatit Luokka:Vuonna 1915 syntyneet Luokka:Vuonna 2012 kuolleet
Valkoiset sotilaat

Valkoiset sotilaat on suomalaisen punkrock-yhtye Loose Prickin debyyttialbumi. Sen julkaisi vuonna 1980 Poko Rekords. == Kappaleet == # # # # # # (LP-versio) # # # # # # # == Muusikot == * Harri Jantunen – laulu, kosketinsoittimet, basso * Timo Ranta – Rummut, laulu * Jussi Kylliäinen – kitara * Pauli Johansson – laulu, piano == Lähteet == Luokka:Vuoden 1980 esikoisalbumit Luokka:Loose Prickin albumit
Issues

__NOTOC__ Issues on Kornin neljäs studioalbumi, joka julkaistiin 16. marraskuuta 1999. Sitä on myyty maailmanlaajuisesti yli 11 000 000 kappaletta. Albumi debytoi Yhdysvalloissa Billboard 200 -listan ensimmäisellä sijalla, ja Suomessa se nousi virallisen albumilistan sijalle 4. Albumi sisälsi neljä erilaista kansikuvaa, jotka oli suunnitellut Kornin fanit, jotka osallistuivat MTV:n kilpailuun (voittaneen kannen oli suunnitellut Alfredo Carlos). Albumi on Kornin ensimmäinen, jossa ei ole piilotettua kappaletta. Se on myös Kornin ensimmäinen albumi joka ei suoranaisesti viittaa lapsiin. Kappaleista "Falling Away from Me", "Make Me Bad" ja "Somebody Someone" tehtiin singlet ja musiikkivideot, joista kappaleen "Falling Away from Me" ohjasi Limp Bizkitin Fred Durst. == Kappaleet == === CD 1 === # # # # # # # # # # # # # # # # === Special Edition CD 2: All Mixed Up EP === # A.D.I.D.A.S. (Radio Mix) # Good God (Dub Pistols Mix) # Got the Life (Josh Abraham Remix) # Twist/Chi (Live) # Jingle Balls == Kokoonpano == * Jonathan Davis – laulu, säkkipilli kappaleessa "Dead", rummut ("Dead", Trash", "4 U", "It's Gonna Go Away", "Am I Going Crazy", "Wish You Could Be Me", "Dirty") * Brian ”Head” Welch – kitara * Reginald ”Fieldy” Arvizu – basso * James ”Munky” Shaffer – kitara * David Silveria – rummut == Arvostelut == * Allmusic: Allmusic review * Entertainment Weekly: CEntertainment Weekly: Album review * Rolling Stone: Rolling Stone: Album review * Soundi: == Aiheesta muualla == * == Lähteet == Luokka:Vuoden 1999 albumit Luokka:Kornin albumit Luokka:Brendan O’Brienin tuottamat albumit
Etkö rakastaisi, että joku rakastaisi

Etkö rakastaisi, että joku rakastaisi on suomalaisen punkrock-yhtye Loose Prickin toinen ja viimeinen albumi. Sen julkaisi vuonna 1981 Poko Rekords. == Kappaleet == # # # # # # # # # # == Lähteet == Luokka:Vuoden 1981 albumit Luokka:Loose Prickin albumit
Silja Rantanen

Silja Irene Rantanen (s. 30. heinäkuuta 1955 Helsinki) on suomalainen taidemaalari. Rantanen opiskeli 1974–1976 Helsingin teknillisessä korkeakoulussa arkkitehtiosastollaSilja Rantanen: Maalauksia 7. maaliskuuta – 1. huhtikuuta 1984. Galerie Kaj Forsblom. Näyttelyluettelo. ja 1976–1980 Suomen Taideakatemian koulussa maalauslinjalla. Rantanen oli Taideteollisen korkeakoulun opettajana 1983–1986 ja professorina Kungliga Konsthögskolanissa 1994–1995. Rantanen toimi Kuvataideakatemian maalaustaiteen professorina vuosina 2009–2015. Rantasen maalausten aiheet liittyvät tilan merkitykseen ja kokemiseen, joita hän tarkastelee abstraktin käsitteellisessä muodossa. Hän debytoi Helsingissä 1971 ja on osallistunut kotimaisiin yhteisnäyttelyihin vuodesta 1977 alkaen. Rantasen maalausten voidaan katsoa edustavan postmodernismia, vaikka hänet luetaan yleensä myös merkittävien suomalaisten uusekspressionistien ryhmään yhdessä Marika Mäkelän ja Leena Luostarisen kanssa. Rantanen käsittelee tuotannossaan arkkitehtonisia muotoja ja tiloja. Maalausten muotokieli koostuu usein arkkitehtuurin peruselementeistä: viivoista, tasoista ja niiden yhdistelmistä. Rakenne-elementit luovat teoksiin tiloja ja voimakenttiä, jotka heijastavat erilaisia ajatuksia ja tunnetiloja. Rantasen teokset voivat käsitellä myös arkipäiväisten esineiden, kuten pullapitkon tai astiankuivaustelineen rakennetta. Rantasen vanhemmat olivat diplomi-insinööri, kauppatieteen lisensiaatti Esko Rantanen ja tekstiilitaiteilija Kirsti Rantanen (o.s. Widing).Silja Rantanen Kuvataiteilijamatrikkelissa. Hänen puolisonsa oli taiteilija Carolus Enckell vuodesta 1991 kuolemaansa vuonna 2017 saakka.Kuka kukin on 2003, s. 812. Helsinki 2002. ISBN 951-1-18086-X Silja Rantanen väitteli kuvataiteen tohtoriksi marraskuussa 2014 opinnäytetyöllään, jonka otsikko on Ulos sulkeista: Nykytaiteen teosmuotojen tulkintaa. __NOTOC__ ==Palkinnot ja tunnustukset== * Taiteilijaprofessorin virka 2000–2005 * Carnegie Art Award, II palkinto 1999 * Ars Fennica -palkinto 1996 * Helsingin Juhlaviikkojen Vuoden taiteilija 1993 * Nuorten näyttelyn dukaattipalkinto 1981 * Pro Finlandia -mitali 2005 * Valtion ylimääräinen taiteilijaeläke 2021 ==Lähteet== * Silja Rantanen Kuvataiteilijamatrikkelissa. * Sirén, Annina: (2004): Ars Fennica ja palkitsemisen perusteet. Taidehistorian pro gradu. Jyväskylän yliopisto, 2004. * Saario, Jaana: Kuvataiteilijan esteettisestä havainnosta. Synnyt 1/2005. * Taidehistorian aikajana – Nykytaide. Jyväskylän yliopisto. * Silja Rantanen: Maalauksia 7. maaliskuuta – 1. huhtikuuta 1984. Galerie Kaj Forsblom. Näyttelyluettelo. ===Viitteet=== == Aiheesta muualla == * Luokka:Suomalaiset taidemaalarit Luokka:Kuvataideakatemian professorit Luokka:Taiteilijaprofessorit Luokka:Vuonna 1955 syntyneet Luokka:Elävät henkilöt Luokka:Suomalaiset professorit
Aulis O. Kairamo

Aulis Oswald Kairamo (29. huhtikuuta 1905 Helsinki – 13. joulukuuta 1991 Helsinki) oli suomalainen vuorineuvos. Hänen uransa suomalaisen teollisuuden johtotehtävissä ulottui 1930-luvun alkupuolelta 1960-luvun puoliväliin. Kairamo oli toimitusjohtaja Oulu Oy:ssä vuosina 1946–1953 ja Kemi Oy:ssä 1953–1966. Viitattu 18.7.2015 Kairamo valmistui ylioppilaaksi Helsingin suomalaisesta normaalilyseosta vuonna 1924 ja konerakennuksen diplomi- insinööriksi Teknillisestä korkeakoulusta vuonna 1930. 1930-luvulla Kairamo osallistui kolmen uuden sulfaattitehtaan suunnitteluun ja rakentamiseen. Hän työskenteli käyttöinsinöörinä Enso-Gutzeitin Kotkan sulfaattiselluloosatehtaalla (1931–1934), Kaukopään sulfaattitehtaalla (1934–1936) ja Oulu Oy:n sulfaattitehtaalla (1936). Vuosina 1936–1946 Kairamo oli Sunila Oy:n tekninen johtaja ja organisoi uuden tehtaan rakennustyöt. Tehtaan uutta teollisuusarkkitehtuuria edustaneen asuntoalueen suunnitteli Alvar Aalto. Sen rakennustyössä Kairamo ja Alvar Aalto toimivat läheisessä yhteistyössä. Vuosina 1938–1952 ja uudelleen vuodesta 1967 Kairamo istui Kajaani Oy:n johtokunnassa. Vuosina 1944–1945 sekä uudelleen vuodesta 1974 hän oli Oulu Oy:n hallintoneuvoston jäsen. Kairamon isä oli professori Alfred Oswald Kairamo, joka oli teollisuusmies ja senaattori. Myös Kairamon isoisä Alfred Kihlman oli teollisuusmies. Aulis Kairamon poikia olivat vuorineuvos Kari Kairamo ja arkkitehti Erkki Kairamo. ==Lähteet== ==Kirjallisuus== * Virtanen, Sakari Virtanen: Lapin leivän isä 100 vuotta, Kemiyhtiön historia. 1993. * Virtanen, Sakari: Nuottasaaresta Wall Streetille – Oulun metsäteollisuus kauppahuoneista Stora Ensoon. 2003. Luokka:Suomalaiset elinkeinoelämän vaikuttajat Luokka:Suomalaiset insinöörit Luokka:Vuorineuvokset Luokka:Vuonna 1905 syntyneet Luokka:Vuonna 1991 kuolleet
Kaupunki EP

Kaupunki EP on suomalaisen punkrock-yhtye Loose Prickin EP-levy. Sen julkaisi vuonna 1979 Poko Rekords. Levyn tuotti Epe Helenius. == Kappaleet == # # # # == Kaupunki EP 2002 == Yhtye levytti EP:n vuonna 2002 uudelleen samalla kokoonpanolla. Lisäksi Viisi päivää kuolemaa -kappaleesta on mukana kaksi muuta miksausta. == Lähteet == Luokka:Vuoden 1979 EP:t Luokka:Loose Prickin albumit
J. R. Simplot

John Richard "Jack" Simplot (4. tammikuuta 1909 – 25. toukokuuta 2008) oli yhdysvaltalainen liikemies ja miljardööri. Hän syntyi Dubuquessa, Iowassa, ja perusti vuonna 1923 J. R. Simplot Companyn, joka on pitkään ollut tärkein McDonald'sille ranskanperunoita toimittava yhtiö. Hän johti yhtiötä virallisesti vuoteen 1973. Simplot oli Forbes 400 -luettelon mukaan Yhdysvaltain 80. varakkain henkilö. Pääomaksi ilmoitettiin 3,2 miljardia Yhdysvaltain dollaria. Simplot oli vuonna 2006 luettelon iäkkäin henkilö.http://www.forbes.com/lists/2006/54/biz_06rich400_John-Richard- Simplot-family_ZPFO.html Simplot muutti nuorella iällä synnyinosavaltiostaan Iowasta Idahoon. Hän joutui 1. tammikuuta 2007 onnettomuuteen, joka aiheutti hänelle hematooman päähän sekä joutumisen sairaalaan Phoenixiin. Hän vietti siellä 98. syntymäpäivänsä ja toipui sittemmin. Hän kuoli 99-vuotiaana. == Lähteet == Luokka:Yhdysvaltalaiset liikemiehet Luokka:Yhdysvaltalaiset miljardöörit Luokka:Vuonna 1909 syntyneet Luokka:Vuonna 2008 kuolleet
Markku Karpio

thumb|Markku Karpio Turun Kirjamessuilla 2013. Markku Karpio (s. 4. huhtikuuta 1961 Muurla) on suomalainen lasten- ja nuortenkirjailija. Karpio valmistui ylioppilaaksi vuonna 1980 ja lastentarhanopettajaksi vuonna 1984. Karpion teoksiin kuuluvat muun muassa kiusaamisen, erillisyyden tunteen ja rasismin teemoja nuoren pojan näkökulmasta läpikäyvä 3 siltaa mantereelta (1997) ja nuoren tytön aikuisuutta ja omaa identiteettiä etsivää mieltä ja kiihkouskovaisuutta tarkasteleva Tie auki taivasta myöten (2001). Karpion lastenkirja Puh pah pelistä pois oli vuoden 2005 Lasten LukuVarkaus -palkintoehdokas. Samana vuonna Karpio palkittiin Pertsa ja Kilu -nuortenkirjallisuuspalkinnolla. Karpion nuortenkirja Myrskyvaroitus oli ehdolla vuoden 2008 Topelius-palkinnon sekä vuoden 2009 LukuVarkaus- ja Kirjava Kettu -palkintojen saajaksi. Mun isäni on avaruusmies (2012) oli Kirjava Kettu -palkintoehdokkaana vuonna 2014. Selviytymispeli (2014) on jälleen Topelius-palkintoehdokkaana. Kirjailijantyönsä ohessa hän toimii luovan kirjoittamisen opettajana. ==Teokset== * Otsalamppu, Otava 1995 * 3 siltaa mantereelta, Otava 1997 * Naisten mies, Otava 1999 * Tie auki taivasta myöten, Otava 2001 * Reppu selkään ja retkelle! Koululaisen luonto-opas (yhdessä Anne Petäisen kanssa), Otava 2002 * Puh pah pelistä pois, Otava 2004 * Nuorten televisiosarja Tää ei jää tähän (yhdessä Anita Malkamäen kanssa), YLE 2006 * Myrskyvaroitus, Otava 2008 * Mun isäni on avaruusmies, Tammi 2012 * Selviytymispeli, Tammi 2014 * Kalastuspartio Verkkoviikarit, Karisto 2022 ==Lähteet== ==Aiheesta muualla== * Karpio Suomen Nuorisokirjailijoiden nettimatrikkelissa Luokka:Suomalaiset lasten- ja nuortenkirjailijat Luokka:Vuonna 1961 syntyneet Luokka:Elävät henkilöt
Serhi Hontšar

Serhi Hontšar (, s. 3. heinäkuuta 1970 Rivne) on ukrainalainen maantiepyöräilijä, joka kilpaili ammattilaisena vuosina 1996–2009. Hän oli aktiiviurallaan aika-ajon erikoismies, joka saavutti MM-kisojen aika-ajossa kaikenvärisiä mitaleita, kultaa vuonna 2000. Lisäksi Hontšar oli Italian ympäriajossa toinen vuonna 2004. Hontšar sai potkut ammattilaistallistaan T-Mobilesta kesäkuussa 2007 rikottuaan tallin tiedotteen mukaan tallin sääntöjä. Pyöräilytähti Gontshar sai potkut tallistaan MTV3 19.6.2007 ==Saavutukset== ;1996 -- Ideal :Giro del Piave, voitto :Ukrainan aika- ajomestaruus ;1997 -- AKI :Chrono des Herbiers, voitto :MM-kilpailut, hopeaa aika-ajossa :Italian ympäriajo, kokonaiskilpailussa viides, voitto etapilla 18 :Sveitsin ympäriajo, voitto etapilla 5 ;1998 -- Cantina Tollo :Chrono des Herbiers, voitto :Ukrainan aika-ajomestaruus :MM-kilpailut, pronssia aika- ajossa :Italian ympäriajo, kokonaiskilpailussa kymmenes, voitto etapilla 21 ja Trofeo Festina -kilpailussa :Alankomaiden ympäriajo, voitto etapilla 4 :Dunkerquen neljän päivän ajo, voitto etapilla 4 ;1999 -- Vini Caldirola :Grand Prix des Nations, voitto :Alankomaiden ympäriajo, kokonaiskilpailun ja etapin 4 voitto :Chrono des Herbiers, voitto :Coppa delle Nazioni - Memorial Fausto Coppi, voitto :MM-kilpailut, kuudes aika-ajossa :Italian ympäriajo, kokonaiskilpailussa seitsemäs, voitto etapilla 18 ;2000 -- Liquigas :MM- kilpailut, kultaa aika-ajossa :Ukrainan aika-ajomestaruus :Settimana Lombarda, voitto :Coppa delle Nazioni - Memorial Fausto Coppi, voitto :Italian ympäriajo, kokonaiskilpailussa yhdeksäs :Olympialaiset, aika-ajossa yhdeksäs ;2001 -- Liquigas :Ukrainan aika-ajomestaruus :Settimana Ciclista Lombarda, voitto :Alankomaiden ympäriajo, voitto etapilla 4 :Italian ympäriajo, kokonaiskilpailussa neljäs ;2002 -- Fassa Bortolo :Ukrainan aika-ajomestaruus :Coppa delle Nazioni - Memorial Fausto Coppi, voitto :Setmana Catalana, kokonaiskilpailussa kolmas ;2003 -- De Nardi-Colpack :Ukrainan maantieajomestari :Lombardian ympäriajo, seitsemäs :Italian ympäriajo, kokonaiskilpailussa kahdeksas, voitto etapilla 21 ;2004 -- De Nardi :Italian ympäriajo, kokonaiskilpailussa toinen, voitto etapilla 13 ;2005 -- Domina Vacanze :Italian ympäriajo, kokonaiskilpailussa kuudes :Giro del Trentino, voitto etapilla 3 ;2006 -- T-Mobile Team :Italian ympäriajo, Maglia rosa -paidan haltija etappien 5 ja 7 jälkeen :Ranskan ympäriajo, voitto etapeilla 7 ja 19 (henkilökohtaisia aika-ajoja), Maillot jaune -paidan haltija etappien 7-9 jälkeen :Circuit de la Sarthe, toinen ;2007 -- T-Mobile Team (18.6.2007 saakka) ; 2008 -- Preti Mangimi ;2009 -- Team Corratec ==Lähteet== *Serhi Hontšar trap-friis.dk-tietokannassa *Profiili cyclingarchives.com- tietokannassa ===Viitteet=== Luokka:Ukrainalaiset maantiepyöräilijät Luokka:Vuonna 1970 syntyneet Luokka:Elävät henkilöt
Jurmu

Jurmu on Taivalkosken kunnassa sijaitseva kylä. Se sijaitsee valtatien 20 varrella, kunnan keskustasta noin 20 kilometriä lounaaseen Pudasjärvelle päin. Kylän halki virtaa Iijoki ja joka kesä sen läpi soudetaan Iijoki-soutu. Jurmussa vuonna 1925 toimintansa aloittanut koulu lakkautettiin vuonna 2009. Vanha koulurakennus on nykyään kyläseuran käytettävissä. ==Lähteet== Luokka:Taivalkosken kylät
Down by the Laituri (videopeli)

thumb|Down By The Laituri -pelikuva. Down by the Laituri on suomalaisen Skitso Productionsin vuonna 1997 julkaisema ilmainen managerointipeli. Down By The Laituri -festivaalia Turussa tuohon aikaan järjestänyt Pro Laituri ry. otti yhteyttä Skitso Productionsiin tiedustellen, voisivatko he tehdä DBTL:in kymmenvuotisjuhlaan pienen mainospelin korvausta vastaan. He toivoivat yksinkertaista tekstipeliä, mutta Skitso yllätti ”monipuolisella graafisella bisnesstrategiapelillä”.Skitso Productions -haastattelu (arkistoitu) Pelaajan rooli on toimia DBTL-festivaalin managerina, joka järjestää keikat ympäri Turkua neljän päivän ja illan ajaksi. Pelin tarkoituksena on saada mahdollisimman paljon yleisöä ja tuottoja. Tuottoja ovat pääsylipputulot ja sponsoritulot, menoja taas keikkapalkkiot, esiintymispaikkojen vuokrat ja mainonta. Pääosa esiintymispaikoista ja esiintyjistä on tosielämästä. Artistit vaihtelevat aina 22 Pistepirkosta Jari Sillanpäähän. Kun pelaaja on valmis festivaaliohjelmansa kanssa, peli näyttää tuoton ja yleisön määrän jokaiselta keikalta. ==Lähteet== ==Aiheesta muualla== *Skitso Productions - Games (arkistoitu) *arvostelu Suomipelit.comissa (arkistoitu) Luokka:Vuoden 1997 videopelit Luokka:Freeware-pelit Luokka:Suomessa kehitetyt videopelit
Kiri

Kiri tarkoittaa seuraavia: ;urheiluseuroja: * Jyväskylän Kiri, suomalainen urheiluseura * Kempeleen Kiri, suomalainen urheiluseura * Kiri-Veikot, suomalainen urheiluseura * Klaukkalan Kiri, suomalainen urheiluseura * Kokkolan Kiri, suomalainen urheiluseura * Kotkan Kiri, suomalainen urheiluseura * Mäntyluodon Kiri, suomalainen urheiluseura ;paikkoja ja alueita: * Kiri, Janakkalan kylä * Kiri, Kongon demokraattisen tasavallan kaupunki * Môndôl Kiri, Kambodžan maakunta * Rôtanak Kiri, Kambodžan maakunta ;henkilöitä: * Riku Kiri (s. 1963), suomalainen voimanostaja * Kiri Te Kanawa (s. 1944), uusiseelantilainen oopperalaulaja ;laivoja: * Kiri (1915), japanilainen sotalaiva, käytössä 1915–1932 * Kiri (1944), japanilainen sotalaiva, käytössä 1944–1947 ;muita merkityksiä: * Kiri, Suomen Polkupyörä- ja Konetehtaan polkupyörämerkki
Distant Horizons

Distant Horizons on Hawkwindin studioalbumi vuodelta 1997. Pitkäaikaisen basistin Alan Daveyn poistuttua yhtyeestä vuoden 1996 lopulla vokalisti Ron Tree alkoi soittaa yhtyeessä bassoa ja samoin kitaristi Jerry Richards, joka oli vieraillut yhtyeen konserteissa liittyi jäseneksi yhtyeeseen. Myös rastafari-dj Captain Rizz ja kosketinsoittaja Julian "Crum" Crimmins alkoivat vierailla yhtyeen konserteissa ja Captain Rizz vierailee myös tällä albumilla. Musiikillisesti albumi luotaa poispäin yhtyeen varsinkin 1990-luvun alkupuolella suosimista ambient- ja electronic-vaikutteista (kuitenkaan näitä täysin unohtamatta) ja suuntaa takaisin perinteisempään hard rockiin. Avauskappale "Distant Horizons" on tekno-kappale johon Captain Rizz lausuu Jamaica-tyyliset sanat. Ambient-osastoa albumilla edustavat reggae-henkinen "Population Overload", "Kauai" sekä jo edellisellä albumilla olleen "Love In Space"-kappaleen instrumentaaliversio loppujen kappaleiden ollessa enemmän tai vähemmän hard rock-vaikutteisia. Jerry Richardsin "Alchemy" tuo mieleen yhtyeen 1980-luvun puolivälin heavy rock-kauden ja Ron Treen "Phetamine Street" ja "Reptoid Vision" ovat hyvin punk-henkisiä, varsinkin sanoituksiltaan. Yhtye promotoi albumia tekemällä 32:n konsertin Ison- Britannian kiertueen syys-marraskuussa 1997. Tämän jälkeen yhtye soitti kolme konserttia Hollannissa ja Belgiassa. Osa konserteista nauhoitettiin ja materiaalia julkaistiin albumeilla Hawkwind 1997 ja In Your Area. == Kappaleet == #"Distant Horizons" (Brock/Chadwick) - 5:19 #"Phetamine Street" (Tree) - 5:42 #"Waimea Canyon Drive" (Brock) - 4:53 #"Alchemy" (Richards/Chadwick) - 3:14 #"Clouded Vision" (Brock) - 3:49 #"Reptoid Vision" (Tree) - 7:39 #"Population Overload" (Brock/Chadwick) - 6:51 #"Wheels" (Richards/Chadwick) - 6:24 #"Kauai" (Brock) - 2:08 #"Taxi For Max" (Brock) - 0:43 #"Love In Space" (Brock) - 4:51 ===Atomhengen version bonuskappaleet=== 12. "Archiac" - 6:51 13. "Kauai" (vaihtoehtoinen versio) - 2:46 14. "Morpheus" - 2:27 == Muusikot == *Dave Brock: kitara, kosketinsoittimet, laulu *Jerry Richards: kitara *Ron Tree: laulu, basso *Richard Chadwick: rummut *Captain Rizz: laulu (kpl. 1) == Julkaisuhistoria == *marraskuu 1997: Emergency Broadcast System Records, UK, CD (EBS139) *toukokuu 2011: Atomhenge (Cherry Red) Records, ATOMCD1028, UK CD == Lähteet == Luokka: Vuoden 1997 albumit Luokka:Hawkwindin albumit
In Your Area

Hawkwind In Your Area on Hawkwindin puoliksi live- ja puoliksi studioalbumi vuodelta 1999. Liveosuudet on nauhoitettu Brysselissä Ancienne Belgiquessa 20. marraskuuta 1997 Distant Horizons-albumia promotoidulla kiertueella ja studio- osuudet vuonna 1998 Earth-studioilla Devonissa. Hawkwindin ja manageri Doug Smithin, joka pyöritti Emergency Broadcast System Recordsia, yhteistyö oli päättynyt ja näin ollen yhtye oli ilman levytyssopimusta Euroopassa. Pohjois- Amerikassa albumin julkaisi tammikuussa 1999 Griffin Music jolla oli sopimus yhtyeen levyjen julkaisusta. Vuonna 2000 yhtyeen kitaristi ja johtohahmo Dave Brock teki sopimuksen Euroopassa Voiceprint-yhtiön kanssa yhtyeen arkistomateriaalien julkaisuista ja sama yhtiö julkaisi myös tämän albumin. Albumin live-materiaali on sekoitus uusia ja vanhoja kappaleita. Avauskappale, yhtyeen klassikko "Brainstorm" on sulautettu reggae-henkiseen "Hawkwind in Your Area"-kappaleeseen, jonka rastafari Captain Rizz laulaa. "Alchemy" ja "Love In Space" ovat Distant Horizons-albumilta ja jälkimmäinen on medley Rizzin "Rat Race"-kappaleen kanssa. "Aerospace-Age Inferno" löytyy alun perin ex-vokalisti Robert Calvertin sooloalbumilta Captain Lockheed And The Starfighters (1974). Myös Calvertin kirjoittamaa materiaalia on kappale "First Landing on Medusa", joka julkaistiin vuoden 1973 Space Ritual-albumilla "The Awakening"-nimellä. Ron Treen "I am the Reptoid" on ennenjulkaisematonta materiaalia. Studiokappaleista "The Nazca" on lyhyt elektroninen kollaasi joka johtaa "Hippy"-kappaleeseen, joka on intialais-tunnelmallista heavy rockia. "Prairie" on kitara-instrumentaali ja "Your Fantasy" kulkee tekno-kompin ja perinteisen heavy-riffin varassa. Albumin päättävät "Luxotica" ja "Diana Park" ovat ambient-henkisiä, kitaroinnin varassa kulkevia, hieman latino- vaikutteisia kappaleita. == Kappaleet == #"Brainstorm" (Turner) / "Hawkwind in Your Area" (live) (Brock/Rizz) – 11:08 #"Alchemy" (live) (Richards/Chadwick) – 2:46 #"Love in Space" (Brock) / Rat Race (live) (Brock/Rizz) – 5:51 #"Aerospace-Age Inferno" (live) (Calvert) – 5:32 #"First Landing on Medusa" (aka "The Awakening") (live) (Calvert/Brock) – 1:41 #"I Am the Reptoid" (live) (Tree) – 3:19 #"The Nazca" (Brock) – 0:44 #"Hippy" (Tree/Richards) – 5:45 #"Prairie" (Tree/Richards) – 2:39 #"Your Fantasy" (Tree/Brock/Chadwick/Richards) – 5:04 #"Luxotica" (Tree/Chadwick/Richards) – 3:09 #"Diana Park" (Brock) – 4:21 == Muusikot == *Dave Brock: kitara, kosketinsoittimet, laulu *Jerry Richards: kitara, laulu *Ron Tree: laulu, basso *Richard Chadwick: rummut sekä: *Captain Rizz: laulu *Julian "Crum" Crimmins: kosketinsoittimet == Julkaisuhistoria == *tammikuu 1999: Griffin Music, GCD740-2, USA *2000: Voiceprint, HAWKVP17CD, UK Luokka:Vuoden 1999 albumit Luokka:Vuoden 1999 konserttitallenteet Luokka:Hawkwindin albumit Luokka:Hawkwindin konserttitallenteet